РЕГЛАМЕНТ (ЕО) № 723/2008 НА КОМИСИЯТА
от 25 юли 2008 година
относно регистрацията на някои наименования в регистъра на защитените наименования за произход и защитените географски указания (Afuega'l Pitu (ЗНП), Mazapán de Toledo (ЗГУ), Agneau de Lozère (ЗГУ), Oignon doux des Cévennes (ЗНП), Butelo de Vinhais или Bucho de Vinhais или Chouriço de Ossos de Vinhais (ЗГУ), Chouriça Doce de Vinhais (ЗГУ))
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (1), и по-специално член 7, параграф 4, първа алинея от него,
като има предвид, че:
(1)
В съответствие с член 6, параграф 2, първа алинея и в приложение на член 17, параграф 2 на регламент (ЕО) № 510/2006, заявленията за регистрация на наименованията „Afuega'l Pitu“ и „Mazapán de Toledo“, подадени от Испания, заявленията за регистрация на наименованията „Agneau de Lozère“ и „Oignon doux des Cévennes“, подадени от Франция, заявленията за регистрация на наименованията „Butelo de Vinhais“ или „Bucho de Vinhais“ или „Chouriço de Ossos de Vinhais“ и „Chouriça Doce de Vinhais“, подадени от Португалия, бяха публикувани в Официален вестник на Европейския съюз (2).
(2)
Комисията не получи нито едно възражение съгласно член 7 от Регламент (ЕО) № 510/2006 и следователно тези наименования следва да бъдат вписани,
ПРИЕ НАСТОЯЩИЯ РЕГЛАМЕНТ:
Член 1
Регистрират се наименованията, посочени в приложението към настоящия регламент.
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 25 юли 2008 година.